ᱦᱟᱡᱟᱨᱤᱵᱟᱜᱽ ᱦᱚᱱᱚᱛ

ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱟᱨᱜᱮᱞ ᱯᱩᱱ ᱦᱚᱱᱚᱛ ᱠᱷᱚᱱᱟᱜ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱦᱟᱡᱟᱨᱤᱵᱟᱜᱽ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱱᱤᱛ ᱟᱨᱟᱜ ᱰᱟᱦᱟᱨ ᱮᱞᱟᱠᱟ ᱞᱮᱠᱟᱛᱮ ᱢᱮᱱᱟᱜᱼᱟ ᱾

ᱧᱩᱛᱩᱢ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱚ ᱧᱩᱢ ᱟᱠᱟᱫᱼᱟ ᱾ ᱦᱟᱡᱟᱨᱤᱱᱵᱟᱜᱽ ᱟᱹᱲᱟᱹ ᱫᱚ ᱵᱟᱨᱭᱟ ᱩᱨᱫᱩ ᱟᱹᱲᱟᱹ "ᱦᱟᱡᱟᱨ" ᱟᱨ "ᱵᱟᱜᱽ" ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱢᱮᱥᱟ ᱠᱟᱛᱮ ᱢᱮᱱᱛ ᱫᱚ ᱦᱩᱭᱩᱜ ᱠᱟᱱᱟ - ᱦᱟᱡᱟᱨ ᱵᱟᱜᱟᱱ ᱾

ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱑,᱗᱓᱔,᱐᱐᱕ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ,, ᱡᱟᱦᱟᱸ ᱫᱚ ᱢᱮᱱ ᱜᱟᱱᱚᱜᱼᱟ ᱜᱟᱢᱵᱤᱭᱟ ᱫᱤᱥᱚᱢ ᱨᱮ ᱢᱮᱱᱟᱜ ᱠᱚ ᱦᱚᱲ  ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱱᱮᱵᱽᱨᱟᱥᱠᱟ ᱨᱤᱱ ᱦᱚᱲ ᱮᱞ ᱥᱟᱶ ᱠᱚ ᱥᱚᱢᱟᱱᱚᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫ ᱨᱮ ᱒᱗᱙ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱼᱚᱜ ᱫᱚᱨ ᱫᱚ ᱦᱩᱭᱩᱜ ᱠᱟᱱᱟ ᱒᱗ᱹ᱗᱕% ᱾ ᱦᱟᱡᱟᱨᱤᱵᱟᱜᱽ ᱨᱮ ᱡᱟᱱᱟᱝ ᱡᱟᱹᱱᱤ (sex ratio) ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱙᱔᱖ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱙.᱗᱕% ᱢᱮᱱᱟᱜᱼᱟ ᱾

ᱦᱟᱹᱴᱤᱧᱚᱛ (Division) 
ᱱᱚᱶᱟ ᱦᱚᱱᱚᱛ ᱫᱚ ᱵᱟᱨᱭᱟ ᱡᱚᱜᱚ ᱦᱟᱹᱴᱤᱧᱚᱛ (ᱥᱚᱵᱽ ᱰᱤᱵᱤᱡᱚᱱ) ᱨᱮ ᱦᱟᱹᱴᱤᱧ ᱟᱠᱟᱱᱟ ᱺ ᱦᱟᱡᱟᱨᱤᱵᱟᱜᱽ ᱟᱨ ᱵᱚᱨᱦᱤ ᱾ ᱦᱟᱡᱟᱨᱤᱵᱟᱜᱽ ᱥᱚᱵᱽ ᱰᱤᱵᱤᱡᱚᱱ ᱨᱮ ᱫᱚ ᱑᱑ ᱜᱚᱴᱟᱝ ᱵᱚᱱᱚᱛ ᱢᱮᱱᱟᱜᱼᱟ ᱺ ᱥᱚᱫᱚᱨ, ᱦᱟᱡᱟᱨᱤᱵᱟᱜᱽ, ᱠᱟᱴᱠᱚᱢᱥᱟᱱᱰᱤ, ᱵᱤᱥᱱᱩᱜᱚᱲ, ᱵᱟᱲᱠᱟᱜᱟᱶ, ᱠᱮᱨᱮᱫᱟᱨᱤ, ᱤᱪᱟᱜ, ᱪᱩᱨᱪᱩ, ᱫᱟᱨᱩ, ᱴᱟᱴᱤ ᱡᱷᱟᱨᱤᱭᱟ, ᱠᱟᱴᱠᱚᱢᱫᱟᱜ ᱟᱨ ᱰᱟᱹᱰᱤ ᱾ 
ᱵᱚᱨᱦᱤ ᱥᱚᱵᱽ ᱰᱤᱵᱤᱡᱚᱱ ᱫᱚ ᱕ ᱜᱚᱴᱟᱝ ᱵᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ ᱺ ᱯᱚᱫᱽᱢᱚ, ᱵᱚᱨᱦᱤ, ᱪᱚᱣᱯᱟᱨᱚᱱ, ᱵᱟᱨᱠᱟᱴᱷᱟ  ᱟᱨ ᱪᱟᱞᱠᱩᱥᱟ ᱾

ᱱᱚᱸᱰᱮ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ ᱢᱮᱱᱟᱜᱼᱟ ᱺ ᱵᱟᱨᱠᱟᱴᱷᱟ, ᱵᱚᱨᱦᱤ, ᱵᱟᱲᱠᱟᱜᱟᱶ, ᱢᱟᱱᱰᱩ, ᱟᱨ ᱦᱟᱡᱟᱨᱤᱵᱟᱜᱽ ᱾ ᱱᱚᱶᱟ ᱠᱚᱫᱚ ᱡᱚᱛᱚ ᱦᱟᱡᱟᱨᱤᱵᱟᱜᱽ ᱦᱚᱲ ᱫᱚᱨᱵᱟᱨ ᱛᱟᱹᱨᱤ ᱢᱮᱱᱟᱜᱼᱟ ᱾

ᱪᱟᱪᱞᱟᱣ (Administration)

ᱵᱚᱱᱚᱛ/ᱢᱚᱱᱰᱚᱞ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ

ᱠᱟᱹᱣᱰᱤ ᱟᱹᱨᱤ
ᱠᱚᱭᱞᱟ ᱫᱚ ᱱᱚᱶᱟ ᱦᱚᱱᱚᱛ ᱨᱮ ᱟᱹᱰᱤᱜᱟᱱ ᱴᱷᱟᱶ ᱨᱮ ᱧᱟᱢᱚᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱪᱚᱨᱦᱤ, ᱠᱩᱡᱩ, ᱜᱷᱟᱴᱚ, ᱴᱟᱱᱰ ᱟᱨ ᱵᱟᱨᱠᱟᱜᱟᱶ ᱮᱢᱟᱱ ᱠᱚᱨᱮ ᱵᱟᱹᱲᱛᱤ ᱠᱟᱛᱮ ᱠᱚᱭᱞᱟ ᱧᱮᱞᱚᱜᱼᱟ ᱾ ᱠᱚᱭᱞᱟ ᱠᱷᱟᱫᱟᱱ ᱜᱮ ᱱᱚᱸᱰᱮᱱᱟᱜ ᱟᱹᱥᱩᱞᱚᱜ ᱦᱚᱨ ᱫᱚ ᱾ ᱱᱚᱶᱟ ᱦᱚᱱᱚᱛ ᱨᱤᱱ ᱦᱚᱲ ᱫᱚ ᱟᱹᱰᱤ ᱡᱩᱨᱥᱩᱨ ᱠᱚ ᱠᱟᱹᱢᱤ ᱭᱟ ᱾

᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website


ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱠᱚᱭᱞᱟ ᱠᱷᱟᱫᱟᱱ ᱦᱚᱱᱚᱛ ᱠᱚ